पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ के कोरबा में शुक्रवार देर रात एक किराना दुकान में लगी आग की चपेट में आकर पूरा परिवार झुलस गया। दुकान में आग लगी देख महिला ने बुझाने का प्रयास किया, लेकिन वह खुद चपेट में आ गई। पति और बेटा-बेटी पहुंचे तो वह भी बचाने की चक्कर में झुलस गए। सूचना मिलने पर फायर ब्रिगेड की गाड़ियां मौके पर पहुंची और आग पर काबू पाया जा सका। हालांकि दुकान का सारा सामान जलकर खाक हो चुका था।
जानकारी के मुताबिक, कटघोरा क्षेत्र में घरी पखना के भाटापारा निवासी अघन सिंह की घर से ही लगी हुई किराना की दुकान है। लॉकडाउन के चलते दुकान अभी बंद चल रही है। ऐसे में शुक्रवार देर रात दुकान में अचानक आग लग गई। अघन सिंह की पत्नी ने छत बाई ने धुआं निकलते देखा तो दुकान का दरवाजा खोला। अंदर रखा सामान जल रहा था। इस पर उसने पानी डालकर बुझाने का प्रयास किया, लेकिन इसी दौरान उसकी साड़ी में आग पकड़ ली।
शार्ट सर्किट से दुकान में आग लगने की आशंका
इस पर अघन सिंह, बेटा पंकज और बेटी अंजनी साड़ी व दुकान में लगी आग बुझाने का प्रयास करने लगे। इसके चलते वह भी गंभीर रूप से झुलस गए। आसपास के लोगों ने शोर सुनकर डायल 112 को सूचना दी। जिसके बाद नगर पालिका से फायर ब्रिगेड पहुंची और आग पर काबू पाया। वहीं पुलिसकर्मियों ने सभी घायलों को कटघोरा सामुदायिक स्वास्थ्य केंद्र में भर्ती कराया है। शॉर्ट सर्किट से दुकान में आग लगने की आशंका जताई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn